cyanic-selkie/wikianc huggingface dataset:
Пол Погба
Пол Лабил Погба (роден на 15 март 1993) — француски фудбалер, играч од средниот ред на Јувентус и на француската репрезентација.
Технички карактeристики
Погба има и одлични водачки способности што најдобро ги покажал на Светското првенство за играчи под 20 години во Турција 2013 година, кога неговата репрезентација станала шампион, а тој бил капитен и организатор на играта на тимот.
Биографија и почетоците на кариерата
Неговото семејство емигрирало во Франција од Гвинеја. Тој има два постари браќа, кој се близнаци: Флорентин и Матијас, кој исто така се фудбалери.
Погба ја започнал својата фудбалска кариера на возраст од шест години играјќи за Роизи-ен-Бри, неколку милји јужно од неговиот роден град. Тој поминал седум сезони во клубот, пред да дојде во Торси каде настапувал како капитен на тимот под 13 години По една сезона со Торси, Погба му се приклучил на професионалниот клуб Ле Авр. Во неговата втора сезона во клубот, Погба бил капитен на категоријата под 16 години во финалната фаза од домашното првенство. Ле Авр завршил на второто место зад Ленс во последната групна фаза, но завршувајќи пред големи клубови како Лион и Нанси. Погба, исто така, се етаблирал во младинските репрезентации на неговата земја. Неговите настапи на домашната и интернационалната сцена довеле до интерес за него од англискиот клуб Арсенал и италијанскиот Јувентус.
Манчестер Јунајтед
На 7 октомври 2009 година, Погба го комплетирал својот трансфер во англискиот гигант Манчестер Јунајтед и го направил своето деби во клубот за тимот под 18 години на 10 октомври против Кру Александра во пораз со 2-1. Тој ја завршил кампањата 2009-10 со седум постигнати гола во 21 настап за тимот под 18 години. Манчестер Јунајтед завршил на првото место во својата група, но беше поразен од Арсенал со 5-3 на пенали во плеј-оф полуфиналето. Во април 2010 година, Погба бил дел од под 18 тимот што успешно ја одбранил својата титула на Торнео Калчо Меморијал Клаудио Саси-Сасуоло во Болоња, Италија. Во сезоната 2010-11, Погба останал да игра во академијата на клубот и се натпреварувал во Академската Премиер лига во текот на првите три месеци од сезоната. Во ноември 2010 година, тој бил повикан во резервниот тим на Јунајтед и го направил своето деби на 2 ноември 2010 во победата со 3-1 над Болтон. На 10 јануари 2011 година, во ФА купот за млади, Погба постигнал погодок со удар од голема далечина, што го опишал како "piledriver ", во победата со 3-2 над Портсмут. Победата му дозволува на тимот да мине во четвртиот круг од натпреварувањето. Еден месец подоцна, Погба постигнал сличен гол во поразот со 3-2 од Вест Бромвич Албион во Академската лига.
На 19 февруари 2011 година, Погба бил еден од четирите играчи од академијата промовирани во првиот тим од страна на менаџерот Алекс Фергусон пред натпреварот од петтата рунда на ФА Купот, во кој Манчестер Јунајтед го пречекал Кроули Таун на Олд Трафорд. Исто така му бил доделен дресот со број 42. Во остатокот од сезоната тој продолжил да игра во тимот под 18 години, помагајќи им да остварат успех во ФА Купот за млади ; во полуфиналната средба против Челзи, Погба постигнал гол во првиот натпревар, што завршил со пораз од 3-2, и асистирал за првиот гол во реваншот, за победа со 4-0 Во финалето Манчестер Јунајтед го поразил Шефилд Јунајтед со 6-3 вкупен резултат за да го освојат својот 10-ти наслов во ова натпреварување (прв по 2003 година); Погба ги започнал и ги одиграл целосно двата натпревари.
Во пресрет на почетокот на сезоната 2011-12, Фергусон потврдил дека Погба ќе биде во функција за сениорскиот тим во текот на сезоната, наведувајќи : "Мислам дека ако ние го држиме Погба назад (мислејќи на резервниот тим), што ќе се случи? Тој ќе замине. Јас знам, дека неговиот договор е близу да заврши. Значи ние треба да му дадеме можност за да се види што тој може да направи во првиот тим и кој се неговите најголеми способности". Погба бил унапреден во постојан член на резервниот тим на клубот за сезоната 2011-12 и го направи своето прво појавување во кампањата на 15 август 2011 година во отворањето на сезоната против Арсенал На 25 август, во вториот првенствен натпревар на тимот против резервите на Свонзи Сити, Погба го постигнал вториот гол во победата со 6-0. На 19 септември, тој бил именуван да учествува во натпреварот на првиот тим од Лига купот против Лидс Јунајтед следниот ден, а истото било потврдено и од Фергусон: "Имам намера да му дадам можност нему [Погба] против Лидс Јунајтед" Погба се појавил како замена на полувремето за да го направи своето професионало деби за Манчестер Јунајтед кој го добил натпреварот со 3-0. Погба го имал својот втор настап против Олдершот во наредната (четврта) рунда од Лига купот на 25 октомври 2011.
Своето деби во Премиер лигата, Погба конечно го направил против Стоук Сити на 31 јануари 2012 година, заменувајќи го Хавиер Ернандез во 72-рата минута. Во текот вториот дел од сезоната (2011-2012) Погба уште двапати влегувал во игра од клупата за резерви. Прво влезе во игра во натпреварот со Вест Бромвич Албион на 11 март 2012, како и следниот викенд на гостувањето кај Вулверхемптон Вондерерс. Во натпреварот со Вондерерс добил солидна минутажа од преку 30-тина минути играјќи во пар со Пол Сколс на средината на теренот и имал убава шанса да го постигне својот прв гол за сениорскиот тим, но неговиот удар од петнаесетина метри завршил над голот. Јунајтед и без тоа го добил натпреварот со 5-0. Помеѓу овие два натпревари, тој го направил своето деби во европските турнири играќи во реваншот од 16-тина финалето на Лига Европа против шпанскиот клуб Атлетик Билбао ; тој се појавил како замена во поразот со 2-1 нагости, влегувајќи на местото на Мајкл Карик во 63-тата минута, но Манчестер Јунајтед го загубил двомечот со 5-3 вкупен резултат.
2012-2013; Првото скудето
Првиот настап во официјален натпревар Погба го имал во четвртото коло на Серија А против Кјево на 22 септември 2012 година, каде што тој ги одиграл комплетните 90 минути. На 20 октомври, Погба го постигнал својот прв гол за клубот во победата со 2-0 во дербито против Наполи. Погба се појавил како замена во второто полувреме и го постигнал вториот гол за Јувентус со прекрасен волеј удар од дваесеттина метри погодувајќи во десниот долен агол. На 31 октомври, тој го започнал натпреварот против Болоња и го постигнал победничкиот гол во победата од 2-1. Погба исто така беше асистент за првиот гол што го постигна Фабио Кваљарела. Играчот од средниот ред последователно добил пофалби за неговиот настап во натпреварот од страна на неколку италијански медиуми како што се la Repubblica, Il Messaggero и  La Gazzetta dello Sport.
2013-2016; Доминација во лигата и финале во Лигата на шампионите
На почетокот на следната сезона Погба бил клучен протагонист во победата на Јувентус со 4-0 над Лацио, во натпреварот од Суперкупот на Италија одигран на 18 август 2013. Погба го заменил повредениот Клаудио Маркизио во 20-тата минута и три минути подоцна го постигнал првиот гол на натпреварот. Својот прв гол во Серија А 2013-14 го постигнал на 29 септември, помагајќи му на Јувентус да дојде до победа во градското дерби против Торино со 1-0. На 4 декември 2013 година, Погба бил избран за Златно момче 2013, награда за најдобар млад играч во Европа. На 22 декември Погба бил еден од стрелците за Јувентус во победа со 4-1 на гостувањето кај Аталанта, носејќи му второ водство (2-1) на својот тим во 46-тата минуата. На 18 јануари 2014, тој имал одлучувачка улога во победата на Јувентус со 4-2 над Сампдорија откако асистирал за првиот гол во натпреварот на Артуро Видал и го постигнал четвртиот гол. Во текот на јануарскиот преоден рок се појавиле шпекулации дека Погба ќе го напушти тимот и ќе се врати назад во Франција, односно во Париз Сен Жермен. Конте и генералниот менаџер Бепе Марота веднаш ги отфрлиле таквите гласини тврдејќи дека французинот не е за продажба иако се спомнувала сума од 70.000.000 евра. Погба продолжил да игра за Јувентус и понатаму, а на 20 февруари го постигнал својот прв гол во европските турнири, откако ја погодил мрежата на Трабзонспор во последните минути од мечот за да ги постави конечните 2-0 во првиот натпревар од шеснаестина-финалето на Лига Европа. На 14 април, му асистирал на Фернандо Љоренте за вториот гол во победата со 2-0 победа против Удинезе. Подоцна истата таа недела, тој го постигнал единствениот гол за Јувентус во победата со 1-0 над Болоња и бил избран за играч на натпреварот. На 4 мај 2014, Јувентус ја одбранил титулата во Серија А по киксот на нивниот најголем конкурент Рома и поразот од Катанија со 4-1. После натпреварот токму против Рома на Олимпико (1-0 за Јувентус) следното коло, Погба дал изјава за Mediaset: "Денес, ние покажавме дека сме голем тим, задоволни сме од резултатот, ќе дадеме се од себе да освоиме 100 бода", алудирајќи на освојување на 100 бода во Серија А рекорд што ниту една екипа претходно го нема остварено. Со победата над Каљари (3-0) на домашен терен во последното коло, Погба и неговите соиграчи влегле во историјата како тим со најмногу освоени бодови (102) во една сезона во Италија, а воедно и во петте најквалитетни лиги во Европа. Погба го одиграл целиот тој натпревар и со тоа ја завршил сезоната со вкупно 52 настапи и 9 постигнати гола во сите натпреварувања.
Пред почетокот на сезоната 2015-2016 Погба го заменил бројот на дресот, земајќи ја "светата" 10-ка која ја носеле многу истакнати фудбалери на Јувентус како Алесандро Дел Пјеро, Роберто Баџо и Мишел Платини, а останала слободна по заминувањето на Карлос Тевес. Сезоната ја отворил со нов трофеј, откако на 8 август во Суперкупот на Италија Јувентус го победил Лацио со 2-0 во Шангај, а тој бил асистент за вториот гол кој го постигнал Пауло Дибала. Почетокот на сезоната не бил добар за Погба и Јувентус и играчот од средниот ред се соочил со критики од страна на навивачите и медиумите, меѓутоа неговите игри се подобреле со враќањето на искусните играчи како Клаудио Маркизио и Сами Хедира во средниот ред. Својот прв гол за сезоната го постигнал на 31 октомври, во победата со 2-1 над Торино во Дерби дела Моле. На крајот на календарската година за првпат во неговата кариера бил избран во Тимот на годината на УЕФА и го заземал 15-тото место во изборот за Златната топка на ФИФА. Сезоната ја завршил со уште една домашна двојна круна освојувајќи ги скудетото (по четврти пат во кариерата) и Купот на Италија (по вторпат во кариерата). Тој бил најдобар асистент во Серија А за сезоната со 12 асистенции, колку што имал и Миралем Пјаниќ.
Манчестер Јунајтед
На 8 август 2016, Погба се вратил во својот поранешен клуб Манчестер Јунајтед, потпишувајќи договор на пет години за сума од 105 милиони евра плус 5 милиони бонуси, со што бил реализиран најскапиот трансфер на сите времиња, надминувајќи го оној на Гарет Бејл во Реал Мадрид за 5 милиони.
Млади репрезентации
Погба бил репрезентативец на младите француски селекции и заработил настап во сите нивоа во кој имал право да игра. Пред неговото репрезентативно деби, Погба бил назначен за капитен на категоријата под 16 години од страна на тренерот Ги Ферие. Тој го направил своето деби на 23 септември 2008 во првиот натпревар од кампањата против Велс во Ланели. Франција го добила натпреварот со 4-2. Под водство на Погба, екипата забележала импресивни победи над Уругвај и Италија на турнирот во Долината Марне, и ја поразиле селекцијата на Република Ирска со вкупен резултат 8-2, во текот на два натпревари. На 31 јануари 2009 година, тој го постигнал својот прв погодок за младите репрезентации гол на Егејскиот куп 2009 против Норвешка. Голот на Погба му донесе предност на францускиот состав од 1-0 и тимот го добил натпреварот со резултат 2-1 за да го освои турнирот. Погба го завршил својот циклус на настапи за репрезентацијата под 16 години со 17 настапи и еден гол.
За неговата вмешаност во наводното кршење на неговиот договор со Ле Авр, Погба бил суспендиран за репрезентативна должност од страна на Француската фудбалска федерација за шест месеци. Како резултат на тоа, на Погба му била одземена капитенската лента и тој го направил своето деби во репрезентацијата под 17 години доцна во кампањата на 13 февруари 2010 против Англија на Алгарве купот. Тој бил дел од тимот што играше на Европското фудбалско првенство за играчи под 17 години во 2010 година, постигнувајќи ги двата свои гола во оваа репрезентација токму на овој турнир. Тој го постигнал единствениот гол во победата со 1-0 над Португалија во фазата по групи, а неговиот втор погодок го постигнал во поразот со 2-1 од Англија во полуфиналето. По заминувањето на Ферие селекторот на младинските репрезентации на Франција, Погба повторно бил назначен за капитен на неговата возрасна група од новиот тренер Пјер Манковски. Манковски претходно бил асистент тренер на сениорската репрезентација за време на периодот кога на функцијата селектор бил Рајмонд Доменех. Погба го направил своето деби во категоријата под 18 години на 27 октомври 2010 година на турнирот во Лимож против Грција во победата од 4-1. На 24 март 2011 година, Погба го постигнал својот прв гол за тимот што се покажал како победнички во успехот со 2-1 над Германија. Голот бил постигнат од над 30 метри растојание.
Погба го направил своето деби во тимот под 19 години во првиот натпревар од сезоната против Италија на 6 септември 2011 година. Во натпреварот, тој имал две асистенции за головите кој ги постигнале Жан-Кристоф Баебек и Антони Коура, во победата од 3-1. На 29 февруари 2012 година, тој го постигнал својот прв гол за тимот во поразот со 2-1 од Шпанија. Во квалификацииите за Европското превенство за играчи под 19 години, Погба го постигнал петтиот гол во убедливата победа со 6-0 против Холандија. Победата и овозможи на Франција да се квалификува за натпреварувањето. На 11 јуни 2012 година, Погба бил селектиран во тимот кој ќе учествува на турнирот. Во првиот натпревар од групната фаза против Србија, тој реализирал пенал во победата со 3-0. Франција стигна до полуфиналето, каде што тимот се соочил со Шпанија. Во натпреварот, Франција губеле со 3-2 во екстра времето, пред Погба да го постигне израмнувачкиот гол на три минути пред завршување на натпреварот и да го испрати во пенал-завршница. Сепак, и покрај тоа што Погба го реализирал првиот пенал за Франција, триколорите, биле поразени со 4-2.
Сениорска репрезентација
На 22 март 2013 година, Погба го направил своето деби за сениорската репрезентација на Франција во квалификациите светското првенство 2014 против Грузија. Тој го одиграл целиот натпревар во победата со 3-1. Четири дена подоцна Погба го имал својот втор настап во друг натпревар од истите квалификации против Шпанија. Погба го започнал натпреварот против светските шампиони, но заработил жолт картон во 76-тата минута за неспортско однесување, пред да биде исклучен од игра две минути подоцна добивајќи и втор жолт картон. Својот прв гол за сениорската репрезентација го постигнал против Белорусија на 10 септември 2013 година, за време на уште еден натпревар од квалификациите за светското првенство 2014.
На 13 мај 2014, Погба се нашол на списокот од 23 фудбалери кој селекторот Дидје Дешан ги одбрал за настап на Светското првенство 2014 во Бразил. Во пријателски натпревар пред почетокот на првенството игран на 27 мај против Норвешка, Погба го постигнал својот втор погодок за сениорската репрезентација, првиот за Франција во натпреварот, што завршил со победа на триколорите од 4-0.
На 15 јуни Погба го започнал првиот натпревар на Франција на Светското првенство - победа со 3-0 над Хондурас; во 43-тата минута по прекршокот на Вилсон Паласиос над него, бил покажан црвен картон за фудбалерот на Хондурас и пенал, од кој Карим Бензема ја донел Франција во водство со 1-0. Тој се појавил како замена во вториот натпревар на тимот, и забележал асистенција за погодокот на Бензема во победата со 5-2 над Швајцарија. Во осминафиналето, Погба го постигнал својот прв гол на светските првенства, носејќи и водство на својата репрезентација во 79-тата минута и бил избран за играч на натпреварот од страна на ФИФА, во победата со 2-0 над Нигерија во Бразилија. На 13 јули Погба бил избран за млад фудбалер на првенството.
Трафикантот (филм од 2018)
Трафикантот (германски: Der Trafikant) - австриско-германски филм од 2018 година, во режија на Николаус Лејтнер. Главните улоги ги играат: Бруно Ганц, Симон Морзе, Јоханес Криш и Ема Дрогунова.
Пол Погба
Поединечни
- Добитник е на Браво наградата за 2014 година. Со тоа станал вториот французин кој ја добил оваа награда по Карим Бензема во 2008 и третиот фудбалер на Јувентус по Масимо Бонони во 1983 и Алесандро Дел Пјеро во 1996 година.
Трафикантот (филм од 2018)
Синопсис
Франц Хухел (го игра Морзе) е младо момче кое живее со својата мајка во мало планинско место. Еден ден, тој оди во Виена, каде се вработува во трафиката на Ото Тршњек (го игра Криш). Во трафиката често купува Зигмунд Фројд (го игра Ганц) и наскоро Франц се пријателува со него. По наговор на Фројд, тој почнува да ги запишува своите сонови. Истовремено, тој се вљубува во убавата Ањешка (ја игра Догунова), но наскоро открива дека таа работи како стриптизета во ноќен клуб. Меѓутоа, наскоро работите се менуваат, откако Австрија е анектирана од Третиот рајх. Тогаш, околината почнува да се однесува непријателски кон Тршњак, зашто тој е Евреин, а полицијата почнува почесто да навраќа во трафиката. Најпосле, еден ден, Тршњак е уапсен. Франц се обидува да стапи во контакт со него во седиштето на Гестапо, но без успех. Франц редовно се дружи со Фројд и записите на своиет сонови ги лепи на излогот од трафиката. Кога Фројд заминува во емиграција, Франц одлучува да му се спротивстави на нацистичкиот режим: тој ги зема панталоните на Ото и ги закачува на јарболот пред седиштето на Гестапо, поради што утредента е уапсен.
Селишка Река
Селишка Река, се наоѓа во северниот дел на Плакенска Планина, североисточно од Охрид. Извира јужно од селото Брежани, поминува низ раселеното село Селиште и селото Брежани и се влева во Голема Река.
Како така? Зошто така? Сѐ да знае светов сакал!
'''Како така? Зошто така? Сè да знае светов сакал!''' е книга на Славко Јаневски, издание на „Темплум“ од 2014 година.
Содржина
Книгата се состои од осум циклуси во кои се поместени песни за деца од творештвото на Јаневски:
Глас до глас сме
Пошла прва камила, пошла втора камила
Алала алилија
Ти си само плашлив зајак!
Ако не е вистина голема лага е
Песни по ликовно
Песни по музичко
Во љубовен ќе се вител сите, сите!
Технички податоци
Книгата е со обем од 152 страници и со димензии од 19 сантиметри. Таа била објавена како специјално издание број 1 во рамките на едицијата „Модерна Македонија“, а како приредувач се јавува Никола Гелевски. Графичкото уредување и дизајнот се дело на „Кома“, а цртежите во книгата ги направил Владимир Лукаш. Книгата е каталогизирана во НУБ „Св. Климент Охридски“, Скопје и ја носи меѓународната ознака ISBN 978-608-4658-34-4.
Радибор
Радибор (Radibor, Radwor) — општина во Саксонија во Германија. Се наоѓа во Горна Лужица околу 10 километри северно од Бауцен, кој е исто така главен град на округот Бауцен, кому Радибор припаѓа.
Радибор бил првпат споменат во пишан извор од 1359. Неговото име е од лужичкосрпско потекло и општо означува „место на совет“. Општината припаѓа на централната област на Лужичките Срби.
Села
Следниве села припаѓаат на општината Радибор:
Браилово (Брод)
Браилово — археолошко наоѓалиште во битолското село Брод. Претставува утврдување од доцноантичко време.
Astrophysical Journal
The Astrophysical Journal (мак. „Астрофизичко списание“) е рецензентско научно списание посветено на астрономијата и астрофизиката. Основано е во 1895 г. од американските астрономи Џорџ Е. Хејл и Џејмс Е. Килер. Излегува трипати месечно, а секој број има по 500 страници.
Од 1953 г. наваму, заедно со списанието излегува и прилогот The Astrophysical Journal Supplement Series („Прилози кон Астрофизичкото списание“). Се објавува во шест тома годишно, со два броја од по 280 страници во секој том. Издавач на списанието и прилогот долго време било Издаваштвото на Чикашкиот универзитет (University of Chicago Press), во име на Американското астрономско друштво. Во јануари 2009 издавачката должност му припаднала на Издаваштвото на Институтот за физика (Institute of Physics Publishing), по префрлањето на матичното списание на друштвото, Astronomical Journal во 2008. Промените се случиле поради покачувањето на цените за издавање.
Стивен Сегал
Стивен Фредерик Сегал (Steven Frederic Seagal) — американски филмски глумец, режисер и сценарист, кој е роден на 10 април 1952 година во Лансинг. Познат е како мајстор по аикидо. Исто така е познат и како заштитник на животната средина и активист за правата на животните. Има црн појас седми дан во аикидо, и инструктор е по аикидо во Јапонија.
Иванчо Кузманоски
Иванчо Јакимов Кузманоски (5 јули 1918 во Турје, Охридско — 6 октомври 1943 во Кленоец, Кичевско) македонски партизан, учесник во НОБ.
Животопис
Иванчо Јакимов Кузманоски е роден во селото Турје. Се занимавал со земјоделство. Во НОБ пристапил доброволно во јуни 1943 година. Како борец на баталјонот Мирче Ацев, загинува во борба против балистите кај селото Кленоец, на 6 октомври 1943 година.
Дански Ваденски Острови
Дански Вадеснки Острови (Danske Vadehavsøer) — група острови на западниот брбег на Јитланд, Данска. Од 1 јануари 2007 година припаѓаат на регионот Јужна Данска. Претходно припаѓале на окрузите Јужен Јитланд и Рибе.
Лесково (Албанија)
Лесково (Leskovë) — село во општината Скрапар на Белградската област, јужна Албанија. Порано ѝ припаѓало на општината Жепа, но со реформите на месната управа во 2015 г. таа е припоена кон Скрапар, а самата станала нејзина општинска единица.
Дански Ваденски Острови
Данските острови се разликуваат од германските Севернофризиски Острови, бидејќи на нив не живеат Фризи.
Острови
Фане е сместен близу Есбјерг, со кој е поврзан со ферибот. Главни градови на Фане се Нордби и Сендерхо. Други градови се Вестерхавсбад и Риндби. Островот е долг 16 километри и широк 5 километри и има површина од 56 км2. Во 2005 година имал 3.169 жители. Целиот западен брег е исполнет со плажи, а на северозападниот дел на островот се наоѓа Серен-Јесенс-Санд, огромен песочен брег.
Манде е помал остров јужно од Фане, пооддалечен од копното. Тој е единствениот дански халиг, најблиску до описот на германските острови. Браната на Манде го држи морето кај заливот. Поголемиот дел од историјата на островот вклучува напори за враќање на делови од нивниот остров од морето.
Реме е моментално најјужен остров од оваа група (мал ненаселен поранешен остров Јордсанд е појужно, но потонал во 1999 година, оставајќи зад себе само песочен брег). Реме е поврзан со данското копно со пат преку насип и островот се наоѓат само 3 километри од германскиот остров Зилт, до кого има ферибот. Има бројни мали населби како Конгсмарк, Естерби, Лаколк и Сендерстранд.
Исто така, постои и малиот остров Лангли, кој се наоѓа во Хо Бугт, северно од Есбјерг. Тој е најсеверен остров од целата група. Некогаш бил дел од полуостров, но копнената врска била прекината во плимна бура пред неколку векови. Оттогаш, се создал провлак на запад и сега го штити Лангли од уништувачката моќ на морето. Денес, островот е дом на научна станица, сместена во вила изградена во век. Има површина од 8 км2 и може да се дојде од копното пеш на лето.
213 п.н.е.
213 п.н.е. — година според општоприфатениот календар. Тоа била 213. година пред новата ера, 213. од првиот милениум п.н.е., 13. од 3 век п.н.е. и четвртта од 210-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5295 и 5296 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4537 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3547 и 3548 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 540.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 213 година се протега во 2423 и 2424, додека според второто гледиште, годината трае во текот на 2483 и 2484 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 330. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 860 и 859 исламска година пред хиџра.
NGC 6055
NGC 6055 — спирална галаксија во соѕвездието Херкул, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 6055 се споменува и како UGC 10191, MCG 3-41-101, CGCG 108-123, DRCG 34-121.
Откривање
Објектот е откриен на 8 јуни 1886 година од страна на Луис Свифт, со помош на рефрактор, чијашто леќа имала пречник од 16 см.
Податоци од набљудување
Според морфолошката класификација на галаксиите, NGC 6055 е од видот SB0. Видливиот сјај со голо око изнесува 13,7 m, а оној во рамките на интервалот од минималната до максималната честота 14,8 m, додека површинскиот сјај изнесува 13 m/лм2. NGC 6055 има привидни димензии од 1' х 0,6'.
NGC 3687
NGC 3687 — спирална галаксија во соѕвездието Голема Мечка, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3687 се споменува и како UGC 6463, MCG 5-27-73, MK 736, CGCG 156-78, KUG 1125+297.
Откривање
Објектот е откриен на 22 февруари 1789 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Астрономски податоци
Објектот е од епохата Ј2000.0.
Други поделби
Проучување на NGC 3687 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 35285. Во рамките на атласот на длабокото небо, Уранометрија 2000.00, објектот припаѓа на групата означена со бројот 106; додека во Каталогот на основни ѕвезди (GSC) е групиран под бројот 1984. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 99.
Клучка (патен сообраќај)
Клучка — прифатен назив со кој се означува и дефинира најбрзиот и најбезбедниот вид на раскрсница во две или повеќе нивоа на патен сообраќај. Може да биде на секаков вид на пат, а најчесто се среќава на автопатишта и мотопатишта. Клучката мора да се состои од: надвозник или подвозник, лента за забрзување (за вртење на патот во двете насоки) и лента за забавување (за исклучување на патот во двете насоки). Со оглед дека заради надвозникот или подвозникот клучката е раскрсница вон ниво, само преку неа автопатиштата и мотопатиштата можат директно да се вкрстат со другите патишта. Клучката е наречена така затоа што патеките што се вкрстуваат на овој начин се „заплеткани“. Клучката е исто така најскапа за изградба и најголем вид раскрсница.
Напомени
Поимот клучка е вообичаено име за раскрсници во две или повеќе нивоа, но исто така се нарекува крстосница на повеќе нивоа, подвозник или надвозник.
1. странски коњички полк
1. странски коњички Полк (француски: 1er Régiment Étranger de Cavalerie) — единствениот коњички полк во француската Легија на странци.
Младиот Терлес (филм од 1966)
Младиот Терлес (германски: Der junge Törless) - германско-француски филм од 1966 година, во режија на Фолкер Шлендорф. Главните улоги ги играат: Матје Карие, Маријан Зајдовски, Бернд Тишер и Франц Диц. Филмот бил добитник на наградата „FIPRESCI“ на Канскиот филмски фестивал.
Бетмен засекогаш
Содржина
На градот Готам му се заканува опасноста од злосторниците Две Лица и Гатанката. Брус Вејн, т.е. Бетмен е единствениот кој може да им се спротивстави, а во тоа му помага убавата д-р Чејс Меридијан и еден млад циркуски акробат, кој станува помошникот на Бетмен, Робин.
Грдилово (Брод)
Грдилово — археолошко наоѓалиште во битолското село Брод. Претставува населба од доцноантичко време.
Преамбула на Повелбата на Обединетите нации
Преамбулата на Повелбата на Обединетите нации е преамбула на Повелбата на Обединетите нации од 1945 година.
Историја
Јан Смутс од Јужна Африка првично ги напишал воведните редови на Преамбулата како: „Високите договорни страни, решени да спречат повторување на братоубиствените судири кои двапати во нашата генерација им донесоа неизречена тага и загуба на човештвото ...“ што би било слично на воведните редови на Пактот на Лигата на нациите. После значителниот аргумент на Конференцијата на Обединетите нации за меѓународна организација, што се одржал во Сан Франциско, Вирџинија Гилдерслив од САД била успешна во промената и скратувањето на Преамбулата, по приложениот голем дел од оригиналниот текст на Сматс.
Воведната фраза „Ние, народите на Обединетите нации ..“, одекнувајќи ја онаа на Уставот на САД, била предложена од американскиот конгресмен и делегат на конференцијата Сол Блум. Преамбулантната фраза „ Во поголема слобода “ станала наслов на предлогот за реформа на ООН од страна на седмиот генерален секретар, Кофи Анан.
Текст
Преамбулата гласи на следниов начин: "'Ние, народите од Обединетите Нации одлучивме: „Ние, народите на Обединетите нации - цврсто одлучени да ги заштитиме идните родови од бичот на војната, која двапати во нашето време на живеење му донесе неискажливо страдање на човештвото, одново да ги зацврстиме нашите верувања во темелните правана човекот, во достоинството и во вредноста на човечката личност, во рамноправноста меѓу мажот и жената како и на сите нации, големи или мали, и да создадеме услови во кои ќе може да се одржи правдата и почитувањето на обврските кои произлегуваат од договори и други извори на меѓународно право и да го поддржиме социјалниот напредок и подобриот животен стандард во поголема слобода, и за овие цели: Да бидеме толерантни и да живееме заедно во мир, како добри соседи, и да ја обединиме нашата сила за да ги одржиме меѓународниот мир и безбедност, да прифаќаме начела и да воведуваме постапки, коишто гарантираат дека оружената сила ќе биде наменета само во заеднички интерес, и дека ќе ги користиме меѓународните институции за да го поддржиме економскиот и социјалниот напредок на сите народи - одлучивме заеднички да влијаеме во нашиот напор за постигнување на овие цели. Според тоа, нашите влади, преку нивните ополномоштени претставниците кои се собрани во град Сан Франциско, се согласија со Повелбата на Обединетите Нации и притоа формираат меѓународна организација која ќе биде позната како Обединетите Нации.'"Иако преамбулата е вграден дел од Повелбата, таа не ги поставува правата и обврските на земјите членки, Туку нејзината улога е да служи како толкувач на одредбите на Повелбата преку нагласување на некои од суштинските мотиви на основачите на организацијата.
Понуди за Олимписките игри
Она што следи е список на градови кои конкурираат за домаќин на било кои од летните и Зимските олимписки игри. 50 градови (вклучувајќи ги оние кои се повторуваат) се бираат за да бидат домаќин на Олимписките игри откако се „преродени“. Две во Источна Европа, пет во Источна Азија, еден во Јужна Америка, два во Океанија, а останатите во Западна Европа и Северна Америка. Ниеден африкански, централно американски, централно азиски, средноевропски или јужно азиски град не бил избран да биде домаќин на Олимписките игри.
Типично, оваа одлука се донесува при МОК сесија околу седум години пред игрите. На пример, Летните олимписки игри во 2016 им беа доделени на Рио де Жанеиро на 2 октомври 2009 година, Зимските олимписки игри во 2018 на Пјонгчанг на 6 јули 2011 година, Летните олимписки игри во 2020 беа доделени на Токио на 7 септември 2013 година, а Зимските олимписки игри во 2022 беа доделени на Пекинг на 31 јули 2015 година.
Лекдуш
Лекдуш — село во Албанија.
Црква Св. Атанас (Витолиште)
'''Црква Св. Атанас''' — археолошко наоѓалиште во прилепското село Витолиште. Претставува осамен наод римското време.
Во селската црква Свети Атанасиј, градена во 1862 година, во олтарот се наоѓа ара поставена како чесна трпеза. Во тремот се чуваат два фрагмента од мермерни стели од кои едниот има релјефна претстава на маж и жена и под нив грчки текст, на другиот, претстава на машка фигура.
Мостарска клучка
Мостарска клучка или колоквијално само „Мостар“ — најголемата сообраќајна клучка во Белград. Во неа се влива сообраќај од вкупно шест правци, од кои два се и најоптоварени во Белград - мостот Газела од запад и од југ од правец на Саемот, т.е. Булеварот Војвода Мишиќ. Клучката се наоѓа на европските патишта Е-75 и Е-70.
Мостарската клучка започнала да се гради во 1967, а била завршена во 1974 година на местото на населбата Јатаган Мала. Првично било предвидено да служи како дел од градскиот автопат Бежанија - Автокоманда, но бидејќи обиколницата околу Белград не била завршена, градскиот автопат станал дел од европските автопатишта.
Голема Нева
Голема Нева (Больша́я Нева́) — најголем ракав на реката Нева. Почнува од местото „Стрелка“, на крајот од Василевскиот Остров и тече во должина од 3,5 км, при ширина од 200 до 400 м и длабочина 12,8 м. Се протега од Дворцовиот мост до Невскиот Залив.
Притоки на реката се: Фонтанка, Мојка и Новоадмиралтејскиот Канал.
На Голема Нева има два моста: Дворцовиот и Благовешченскиот.
Брод (археолошко наоѓалиште)
Брод — археолошко наоѓалиште во битолското село Брод. Претставува населба од римско време.
Граната (амблем)
Граната или гранатски амблем — воен симбол прикажан на униформите на некои воени единици. Амблемот претставува стилизирана граната по стар стил со загорен пламен.
NGC 6056
NGC 6056 — спирална галаксија во соѕвездието Херкул, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 6056 се споменува и како IC 1176, MCG 3-41-100, CGCG 108-122, DRCG 34-101.
Откривање
Објектот е откриен на 8 јуни 1886 година од страна на Луис Свифт, со помош на рефрактор, чијашто леќа имала пречник од 16 см.
Податоци од набљудување
Според морфолошката класификација на галаксиите, NGC 6056 е од видот SB0-a. Видливиот сјај со голо око изнесува 13,9 m, а оној во рамките на интервалот од минималната до максималната честота 15 m, додека површинскиот сјај изнесува 12,9 m/лм2. NGC 6056 има привидни димензии од 0,9' х 0,5'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 16 ч 5 м 31,1 с, а неговата деклинација, односно висината на лакот на тој агол, +17° 57' 46"". Положбениот агол на објектот е во износ од 56°.
Други поделби
Проучување на NGC 6056 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 57075. Во рамките на атласот на длабокото небо, Уранометрија 2000.00, објектот припаѓа на групата означена со бројот 155; додека во Каталогот на основни ѕвезди (GSC) е групиран под бројот 1507. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 83.
Надворешни односи на Монако
Кнежевството Монако е суверена и независна држава,која е тесно е поврзана со Франција со Договорот од јули 1918 година,што официјално беше констатирано во член 436 од Версајскиот договор потпишан во 1919 година. Надворешната политика на Монако е една илустрација од оваа спогодба: Франција се согласи да ја брани независноста и суверенитетот на Монако, додека владата на Monagasque се согласи да ги извршува своите суверени права во согласност со француските интереси, додека во исто време одржува целосна независност.Оттогаш,односите помеѓу суверените држави на Франција и Монако се дополнително дефинирани во Договорот од 1945 година и Спогодбата од 1963 година.
Иако не е членка на Европската Унија (ЕУ), Монако е тесно поврзана со економскиот систем на ЕУ,преку нејзината царинска унија со Франција и нејзиното потпирање врз еврото,како своја официјална валута.
Монако активно учествува во Обединетите Нации, на кои им се приклучи во 1993 година. Монако се приклучи кон Советот на Европа во октомври 2004 година. Монако,исто така е член и на повеќе меѓународни и меѓувладини организации, вклучувајќи ги и Интерпол, УНЕСКО,Светската здравствена организација (СЗО) и Меѓународното хидрографско биро (ИХБ) кое е со седиште во Монако.
Монако има 10 дипломатски претставништа во Западна Европа и постојано претставништво во седиштето на Обединетите нации и Советот на Европа. Држи почесни конзулати во 106 градови во 45 земји. Седумдест и шест земји имаат конзулати или почесни конзулати во Монако.
Односите со земјите
Монако има формални дипломатски делегации,некои како конзулати,други  со репутација на амбасади ,во следните земји:
==== Данска ====
Данска има конзулат во Монте Карло, додека Монако има еден во Хелеруп.
Франција
Формалните односи биле воспоставени во 1918 година. Франција се согласила да ја брани независноста и суверенитетот на Монако,додека владата на Monegasque се согласи да ги применува своите суверени права во согласност со француските интереси.Оттогаш, односите помеѓу суверените држави на Франција и Монако се дополнително дефинирани во Договорот од 1945 година и Спогодбата од 1963 година.
Во 2002 година,Монако повторно го обнови Договорот од 1918 година со Франција. Во 2005 година, тој беше ратификуван од двете страни и стапи во сила. Условите на договорот беа надополнети со француската застапеност во Монако од Генерален конзулат во амбасада; дозвола,која за првпат им дозволува на другите земји да акредитираат амбасадори во Монако; и формално ја признаваат наследната шема која била утврдена со Уставот од 1962 година, која дава подобности за ќерките на кнезот и другите членови на фамилијата.
Светиот Стол
Тоа е дел од општоприфатената културна и политичка историја,дека Монако и Светиот стол одржуваат дипломатско пријателство, со кое се обврзани од страна на католичката вера од основањето на кнежевството. Член 9 од Уставот на Monegasque,кој датира од 17 декември 1962 година,а е изменет во 2002 година, ја утврдува католичката религија како официјална религија на суверената држава,која е католичка уставна монархија ,управувана од страна на католичката династија Грималди.
Според официјалниот годишник на Светиот Стол, Annuario Pontificio, Монако има дипломатски претставник на Светиот стол со чин на ополномошен министер од 1915 година. Во 1982 година, по потпишувањето на новата конвенција во јули 1981 година, помеѓу Монако и Светиот стол кои ги потврдува блиското католичко пријателство и дипломатските односи помеѓу католичкото кнежевство и Светиот стол, дипломатското претставништво на Монако беше издигнато од ниво на министерство до ниво на амбасада, на чело со Цезар Чарлс Соламито,кој се издигна од позицијата на министер до позицијата на амбасадор во јуни 1982 година. Амбасадорот Соламито служеше како прв амбасадор на Светиот стол во Монако сè до 1997 година. Во 1999 година, како амбасадор на Светиот стол во Монако,беше амбасадорот Неговата екселенција .Жан Клод Мишел.
Заради почиттта кон Светиот стол, Светиот стол  има свое   дипломатско претставништво во Монако од 2006 година. Назначувањето на папскиот дипломатски претставник во кнежевството било по поднесувањето на ревизија на договорот на Монако со Франција,кој бил сменет во 2002 година  и ратификуван во 2005 година. Овој ревидиран договор му доделува на кнежевството суверено право да воспоставува дипломатски односи со другите суверени држави на ниво на највисока дипломатија, на ниво на вонреден и ополномоштен амбасадор во Светиот стол, што значи nunzorial ниво, т.е. на ниво на апостолски nunzorial предводен од страна на апостолски nuncio (апостолки nuncious вообичаено се одредува преку црковната ранг список на архиепископи).Првиот и сегашен апостолски nuncio кој го претставува Светиот стол во Монако, со место на живеење и ограничена акридетација за ЕУ во Брисел, е архиепескопот Андре Дупуи. Архиепископтот Дупуи ги предаде своите акредативни писма на кнезот Алберт II на 26 септември 2006 година.
Италија
-	Италија има амбасада во градот Монако,
-	Монако има амбасада во Рим,
-	Околу 10.000 италијанци живеат во Монако.
Косово
Формални односи беа воспоставени на 19 март 2008 година.
Русија
-Монако и Русија воспоставија билатерални односи во 1858 година, кога Русија и Монако потпишаа спогодби и договори за екстрадиција на криминалци, за меѓусебна правна помош, за признавање на граѓанскиот статус на физички лица и за медицинска помош. Сепак, дипломатските односи беа прекинати во 1917 година.
Соединетите држави
Монако
Бразилиска катедрала
Бразилиска катедрала (португалски: Catedral Metropolitana de Brasília, "Metropolitan Cathedral of Brasília") е римокатоличка катедрала во Бразилија, Бразил, денес е седиште на Архиепископијата во Бразилија. проектирана е од бразилскиот архитект Оскар Нимаер. Катедралата е хиперболоидна конструкција изградена од 16 бетонски столбови, со тежина од по 90 тони. изградена е од 1958 до 1970 година.
Опис
Катедралата е запишана на списокот на УНЕСКО како светски културни наследства во 1987 година, заедно со целиот град Бразилија, кој е наведен како „уникатен пример за град создаден ex nihilo во 1956 година, и е место што суштински влијаеше на историјата на урбанизмот.
Катедралата има хиперболичната конструкција, изградена е од армиран бетон, а стаклен покрив создава илузија заотвореност кон  небото.
Оскар Нимаер катедралата ја конструирал со спојување на шеснаесет идентични бетонски столба високи 40 м. Секој столб има хиперболичен облик и тежи 90 тони, заедно симболизираат раце, подигнати кон кон небото.
Внатрешниот, просторот е целосно отворен со стакло помеѓу столбовите и со сини витражи што се протегаат хоризонтално низ стаклени прегради, како и „лебдечки“ статуи.
Катедралата има четири ѕвона, подарок од Шпанија во 1968 година. Надвор од катедралата има скулптури на евангелистите, а во внатрешноста скулптури на ангели изработени од вајарот Алфредо Чештијатијо.
Стилски одлики
Оскар Нимаер е еден од најзначајните аритекти на дваесеттиот век. Катедралата во Бразилија е негово врвно дело. Во својот уметнички израз Нимаер реализира дела во бетон, односно во употребата на пренапрегната - натур бетон. Тоа е израз кој ќе биде суштинска визура во модернистичката архитектура со планетрана распространетост. Како еден од главните творци на овој архитектонски израз со смелоста, фантазијата, концизноста, органичноста и синтезата на разновидните материјали, Нимаер го развива до совршенство меѓународниот архитектонски модернистички стил, внесувајќи и одредени асоцијации кои се потпираат на традицијата во градителството не само на Бразил туку воопшто во развојот и традицијата на архитектурата од целиот свет. Неговиот архитектонски израз не само што ќе изврши големо влијание на генерации светски архитекти туку и во голема мера ќе придонесе за новата архитектонска визура во светски рамки.
Кавкаски народи
Кавкасци се луѓе кои потекнуваат или живеат во Кавкаскиот регион. Во регионот има над 50 различни етнички групи.
Илија Дојчиноски
Илија Крстанов Дојчиноски (1909 во Горно Средоречие, Охридско — 6 октомври 1943 во Кленоец, Кичевско) македонски партизан, учесник во НОБ
Животопис
Илија Крстанов Дојчиноски е роден во селото Горно Средоречие. Се занимавал со земјоделство. Во НОБ доброволно пристапил на 7 август 1943 година. Како борец на партизанскиот одред Славеј, загинал во борба против балистите на 6 октомври 1943 година кај селото Кленоец.
Иса Факих џамија
Иса Факих џамија, Чинар Муфти џамија или Салих џамија (Isa Fakıh cami, Çınar mufti cami, Salih cami) — муслимански храм од XVI век во Битола.
Местоположба
Џамијата се наоѓа на левата страна од реката Драгор, на Муфтискиот плоштад во близина на Ески чифте амам и Големиот чинар, на улица Димитар Влахов.
Историја
Џамијата била изградена во 911 година од хиџра (1505-1506 година) на Муфтискиот плоштад, а била обновена во 1259 година од хиџра (1843 година). Иса Факих бил познат битолски кадија и татко на друг познат кадија, Исхак Челебија ибн Иса. Неговото име Факих означува дека тој бил еден од правниците кои предавале право (Fıkıh) на Школата за јуриспруденција во Битола. Се чини дека за извесно време бил дефтердар (шеф на одделот за финансии на вилает) во султановата палата. Се чини дека и Иса Факих имал функција на муфтија во градската управа. За одржување на џамијата тој организирал верска фондација, вакаф, кој се состоел со дванаесет продавници, петнаесет куќи и целиот наплатен данок од Житниот пазар. Се знае дека тој изградил месџид во Едрене и еден непознат ан. Во основата на минарето, еднолиниски натпис на мермерна плоча стои дека џамијата била обновена во 1259 година од хиџра (1843 година).
Архитектура
Џамијата е скромна, основниот молитвен простор е со димензии 10,25 х 8,55 метри, минарето се наоѓа на западната страна, а подоцна е додаден трем на северната страна. Молитвениот простор е едноставна правоаголна градба со покрив од ќерамиди кој е заоблен. Првично под покривот имало купола изработена од дрво. Тремот е долг 5, а ѕидовите се дебели 0,85 метри. Михработ е свртен за 43 степени кон Мека и е издлабен во мермер. Пет реда сталактитни мукарни го красат ѕидот на киблата. Има украси околу правоаголните прозорци и на ѕидната ниша, одвоени за молитва.
Минарето е во средината на западниот ѕид. Основата му е од делкан камен, а шерефето од малтерисани тули.